สวัสดีค่ะ อยากขอคำปรึกษาเรื่องอวัยวะเพศมีกลิ่นเค็มเหมือนน้ำปลาติดกางเกงใน กลิ่นไม่แรงมาก ต้องดมใกล้ๆกางเกงในถึงได้กลิ่น อ่านเจอมา ส่วนใหญ่บอกว่าเกิดจากเชื้อแบคทีเรีย แต่ดิฉันไม่มีอาการอย่างอื่นร่วมด้วยเลย ตกขาวปกติ สีใส ลองเชคกลิ่นไม่ได้มาจากตกขาว เพราะตกขาวไม่มีกลิ่นเลยซักนิด ทำความสะอาดดี ไม่หมักหมม ตอนแรกคิดว่าจะมาจากกลิ่นปัสสาวะ แต่ก็ล้างแล้วเช็ดทุกครั้ง บางครั้งยังไม่ทันได้ปัสสาวะ กลิ่นก็ติดกางเกงในจางๆแล้ว ลองใช้คาเนสเทส ที่ตรวจเชื้อแบคทีเรียด้วยตนเองมาใช้ เห็นว่าผลลัพธ์ตรง 99%(อยู่อังกฤษไม่สะดวกไปพบแพทย์) ผลออกมาก็ปกติดี ไม่ได้ติดเชื้ออะไรเลย แล้วยิ่งช่วงประจำเดือนมา กลิ่นจะแรงมากเป็นพิเศษ ไม่ทราบว่าเกิดจากอะไรได้บ้างนอกจากติดเชื้อแบคทีเรีย อายุ 25 ยังไม่เคยมีเพศสัมพันธ์ ร่างกายแข็งแรงดีค่ะ ขอบล่วงหน้าค่ะ
สวัสดีค่ะ การวินิจฉัยที่เป็นไปได้1.การติดเชื้อแบคทีเรียในช่องคลอดที่เรียกว่า แบคทีเรียวาไจโนสิส (ฺbacterial vaginosis) มาด้วยตกขาวสีขุ่นหรือเทาเกิดจากความไม่สมดุลของเชื้อแบคทีเรียในช่องคลอด ไม่ใช่โรคติดต่อทางเพศสัมพันธ์ น่าจะเป็นไปได้มากที่สุดค่ะ และอธิบายได้ว่าทำไมถึงเป็นมากในช่วงที่มีประจำเดือนเพราะสมดุลกรดเบสในช่องคลอดที่เปลี่ยนไป ร่วมกับเลือดประจำเดือนออกมาทำปฏิกิริยากับแบคทีเรีย ทำให้กลิ่นชัดขึ้น และเกิดในผู้ที่ยังไม่เคยมีเพศสัมพันธ์ได้2.การติดเชื้อราในช่องคลอด มักจะมีตกขาวสีขาวจำนวนมากสีข้นคล้ายนมบูด อาจจับตัวเป็นก้อน และคันมากๆร่วมด้วย ฟังจากอาการแล้วยังคิดถึงน้อยค่ะ3.การติดเชื้อโพรโทซัวในช่องคลอด ชื่อว่าเชื้อทริโคโมนาส (Trichomonas) จะมาด้วยตกขาวสีเขียวมีฟอง แต่เป็นเชื้อที่ติดต่อทางเพศสัมพันธ์จึงคิดถึงน้อยเช่นกันการดูแลตัวเองเบื้องต้น-รักษาความสะอาดของอวัยวะเพศภายนอกด้วยการล้างน้ำเปล่าหรือสบู่อ่อนๆ ไม่สวนล้างช่องคลอด-สวมใส่กางเกงในที่สะอาด ไม่รัดจนเกินไปจนทำให้อวัยวะเพศชื้น-ไม่ใช้น้ำหอมบริเวณอวัยวะเพศ-หลีกเลี่ยงการมีเพศสัมพันธ์การรักษา แพทย์จะต้องนำสารคัดหลั่งจากช่องคลอดไปตรวจดูก่อนว่าติดเชื้ออะไรจะได้ให้การรักษาอย่างตรงเชื้อ ถ้าเป็นติดเชื้อแบคทีเรียดังที่กล่าวไปจะรักษาด้วยยาปฏิชีวนะชนิดรับประทานที่ชื่อว่า เมโทรนิดาโซล (metronidazole)ควรไปพบแพทย์ทันทีเมื่อ คันช่องคลอดมาก มีอาการเจ็บปวดร่วมด้วย มีเลือดไหลผิดปกติจากช่องคลอด เจ็บตอนปัสสาวะหรือปวดท้องน้อย เพราะเป็นอาการที่แสดงว่าอาจมีการติดเชื้อที่อื่นนอกเหนือไปจากช่องคลอด เช่นติดเชื้อที่อวัยวะภายในอุ้งเชิงกรานร่วมด้วย ทำให้มีผลแทรกซ้อนระยะยาวตามมาได้คือการมีบุตรยาก ต้องรีบไปรักษาค่ะ